ಎಂ. ಗೋವಿಂದ ಪೈ ( ಮಾರ್ಚ್ ೨೩, ೧೮೮೩ – ಸೆಪ್ಟೆಂಬರ್ ೬, ೧೯೬೩) ಕನ್ನಡೊದ ಸುರುತ್ತ ""ರಾಷ್ಟ್ರಕವಿ""ಯೆರಾದ್ ಪುಗರ್ತೆ ಪಡೆತೆರ್. ಮಂಜೇಶ್ವರೊಗು ಭಾರತೊದ ಸಾಂಸ್ಕೃತಿಕ ಬೂಪಟೊಡು ಜಾಗೆ ತೋಜ್ಪಾದ್ ಕೊರ್‍ನ ಅರ್ ಗೋವಿಂದ ಪೈ. ೧೯೫೬ಡ್ ಕರ್ನಾಟಕೊ ರಾಜ್ಯೊ ಪುನರ್ ಇಂಗಡನೆ ಆನಗ ಕಾಸರಗೊಡು ಕೇರಲೊದ ಪಾಲಾಂಡ್. ಅಪಗ ಆರ್ ಮಸ್ತ್ ಬೇಜಾರೊ ಮಲ್ತೆರ್. ಗೋವಿಂದ ಪೈಲು ಅಕೇರಿಗ್ ಮುಟ್ಟೊ ಆರೆನ ಪುದರ್‍ದೊಟ್ಟುಗೆ ಮಂಜೇಶ್ವರೊನು ಸೇರಾವೊಂದಿತ್ತೆರ್. ಆರೆನ ಪಾಲ್‍ಗ್ ಕಾಸರಗೋಡು ಕರ್ನಾಟಕೊದ ಒಂಜಿ ಬಾಗೊ ಆದಿತ್ತ್ಂಡ್.